ਫ਼ਰਗਨਾ ਖੇਤਰ

ਫ਼ਰਗਨਾ ਖੇਤਰ (, ) ਉਜ਼ਬੇਕਿਸਤਾਨ ਦੇ ਖੇਤਰਾਂ ਵਿੱਚੋਂ ਇੱਕ ਹੈ ਜਿਹੜਾ ਕਿ ਫ਼ਰਗਨਾ ਵਾਦੀ ਦੇ ਦੱਖਣੀ ਹਿੱਸੇ ਵਿੱਚ ਅਤੇ ਦੇਸ਼ ਦੇ ਦੂਰ ਪੂਰਬੀ ਖੇਤਰ ਵਿੱਚ ਪੈਂਦਾ ਹੈ। ਇਸਦੀ ਹੱਦ ਨਮਾਗਾਨ ਅਤੇ ਅੰਦੀਜਾਨ ਖੇਤਰ ਦੇ ਨਾਲ-ਨਾਲ ਕਿਰਗਿਜ਼ਸਤਾਨ ਅਤੇ ਤਾਜਿਕਸਤਾਨ ਨਾਲ ਵੀ ਲੱਗਦੀ ਹੈ। ਇਸ ਖੇਤਰ ਦੀ ਰਾਜਧਾਨੀ ਫ਼ਰਗਨਾ ਸ਼ਹਿਰ ਹੈ ਅਤੇ ਇਸ ਤੋਂ ਇਲਾਵਾ ਇਸ ਖੇਤਰ ਵਿੱਚ ਇਤਿਹਾਸਕ ਕੋਕੰਦ ਸ਼ਹਿਰ ਵੀ ਸਥਿਤ ਹੈ। ਇਸਦਾ ਖੇਤਰਫਲ 6800 ਵਰਗ ਕਿ.ਮੀ. ਹੈ। ਇਸ ਖੇਤਰ ਦੀ ਅਬਾਦੀ ਤਕਰੀਬਨ 2,597,000 ਹੈ ਜਿਸਦਾ 71% ਹਿੱਸਾ ਪਿੰਡਾਂ ਵਿੱਚ ਰਹਿੰਦਾ ਹੈ।The Republic of Uzbekistan: encyclopedic reference, Нурислам Тухлиев, Алла Кременцова, Ozbekiston milliy ensiklopediasi, 2007

ਜ਼ਿਲ੍ਹੇ
ਫ਼ਰਗਨਾ ਖੇਤਰ 15 ਪ੍ਰਸ਼ਾਸਨਿਕ ਜ਼ਿਲ੍ਹਿਆਂ ਵਿੱਚ ਵੰਡਿਆ ਹੋਇਆ ਹੈ। ਇਸਦੀ ਰਾਜਧਾਨੀ ਫ਼ਰਗਨਾ ਸ਼ਹਿਰ ਹੈ। 

  ਜ਼ਿਲ੍ਹੇ ਦਾ ਨਾਮ  ਰਾਜਧਾਨੀ 1  ਅਲਿਆਤਾਰਿਕ ਜ਼ਿਲ੍ਹਾ  ਅਲਿਆਤਾਰਿਕ 2  ਬਗ਼ਦਾਦ ਜ਼ਿਲ੍ਹਾ  ਬਗ਼ਦਾਦ 3  ਬੇਸ਼ਰੀਕ ਜ਼ਿਲ੍ਹਾ  ਬੇਸ਼ਰੀਕ 4  ਬੁਵੈਦਾ ਜ਼ਿਲ੍ਹਾ  ਇਬਰਤ 5  ਦੰਗਾਰਾ ਜ਼ਿਲ੍ਹਾ  ਦੰਗਾਰਾ 6  ਫ਼ਰਗਨਾ ਜ਼ਿਲ੍ਹਾ  ਵਾਦਿਲ 7  ਫ਼ੁਰਕਤ ਜ਼ਿਲ੍ਹਾ  ਨਵਬਖੋਰ 8  ਕੋਸ਼ਤੇਪਾ ਜ਼ਿਲ੍ਹਾ  ਲੰਗਰ 9  ਕੁਵਾ ਜ਼ਿਲ੍ਹਾ  ਕੁਵਾ 10  ਰਿਸ਼ਤੋਨ ਜ਼ਿਲ੍ਹਾ  ਰਿਸ਼ਤੋਨ 11  ਸੋਖ਼ ਜ਼ਿਲ੍ਹਾ  ਰਵਨ 12  ਤਸ਼ਲਾਕ ਜ਼ਿਲ੍ਹਾ  ਤਸ਼ਲਾਕ 13  ਉਚਕੂਪਰਿਕ ਜ਼ਿਲ੍ਹਾ  ਉਚਕੂਪਰਿਕ 14  ਉਜ਼ਬੇਕਿਸਤਾਨ ਜ਼ਿਲ੍ਹਾ  ਯੇਪਨ 15  ਯੋਜ਼ਯੋਵੋਨ ਜ਼ਿਲ੍ਹਾ  ਯੋਜ਼ਯੋਵੋਨ

 ਮੌਸਮ ਅਤੇ ਅਰਥਚਾਰਾ
ਫ਼ਰਗਨਾ ਖੇਤਰ ਦਾ ਮੌਸਮ ਮਹਾਂਦੀਪੀ ਜਲਵਾਯੂ ਦੇ ਅਨੁਸਾਰ ਹੈ ਜਿਸ ਵਿੱਚ ਸਰਦੀਆਂ ਅਤੇ ਗਰਮੀਆਂ ਦੇ ਤਾਪਮਾਨ ਵਿੱਚ ਬਹੁਤ ਫ਼ਰਕ ਹੁੰਦਾ ਹੈ।

ਫ਼ਰਗਨਾ ਖੇਤਰ ਦੀ ਆਰਥਿਕਤਾ ਮੁੱਖ ਤੌਰ 'ਤੇ ਖੇਤੀਬਾੜੀ ਉੱਤੇ ਟਿਕੀ ਹੋਈ ਹੈ, ਜਿਸ ਵਿੱਚ ਕਪਾਹ, ਰੇਸ਼ਮਕੀੜਾ ਪਾਲਣ, ਬਾਗਬਾਨੀ ਅਤੇ ਵਾਇਨ ਬਣਾਉਣਾ ਸ਼ਾਮਿਲ ਹਨ। ਇਸ ਤੋਂ ਇਲਾਵਾ ਗੋਸ਼ਤ ਅਤੇ ਦੁੱਧ ਦੇ ਉਤਪਾਦਨ ਲਈ ਪਸ਼ੂਆਂ ਨੂੰ ਵੀ ਪਾਲਿਆ ਜਾਂਦਾ ਹੈ।

ਕੁਦਰਤੀ ਸਰੋਤਾਂ ਵਿੱਚ ਪੈਟਰੋਲੀਅਮ, ਚੀਕਣੀ ਮਿੱਟੀ ਅਤੇ ਨਿਰਮਾਣ ਕਰਨ ਵਾਲੀਆਂ ਵਸਤਾਂ ਸ਼ਾਮਿਲ ਹਨ।

ਉਦਯੋਗ ਮੁੱਖ ਤੌਰ 'ਤੇ ਤੇਲ ਰਿਫ਼ਾਇਨਰੀ, ਖਾਦ ਅਤੇ ਰਸਾਇਣ, ਕੱਪੜੇ ਅਤੇ ਰੇਸ਼ਮ ਦੀ ਬੁਣਾਈ, ਲਘੂ ਉਦਯੋਗ ਅਤੇ ਪੌਟਰੀ ਨਾਲ ਸਬੰਧਿਤ ਹਨ। ਇਸ ਤੋਂ ਇਲਾਵਾ ਇਹ ਖੇਤਰ ਉਜ਼ਬੇਕ ਦਸਤਕਾਰੀ ਦਾ ਕੇਂਦਰ ਹੈ।

ਦੋਸਤ ਸ਼ਹਿਰ
 ਯੌਂਗਿਨ, ਦੱਖਣੀ ਕੋਰੀਆ (2008)

 ਇਹ ਵੀ ਵੇਖੋ 
 ਫ਼ਰਗਾਨਾ ਵਾਦੀ
 ਉਜ਼ਬੇਕਿਸਤਾਨ
 ਉਜ਼ਬੇਕ ਭਾਸ਼ਾ
 ਉਜ਼ਬੇਕ ਲੋਕ

ਹਵਾਲੇ

ਸ਼੍ਰੇਣੀ:ਉਜ਼ਬੇਕਿਸਤਾਨ ਦੇ ਖੇਤਰ
ਸ਼੍ਰੇਣੀ:ਉਜ਼ਬੇਕਿਸਤਾਨ